Kas me oleme midagi selle blogipidamise jooksul teadvuse kohta ka  selgeks saanud? Tundub, et viimase pooleteise aasta jooksul on küllaltki kindlaks saanud see, et ajuseisund, mis eelneb stiimuli jõudmisele nägemiskeskustesse, mõjutab seda, kas see eesmärkobjekt jõuab teadvusesse või mitte. Selle kohta ilmus 2009. aastal kohe õige pikk joru korralikke teadustöid, millest kirjeldasime  Buschi ja teiste, Matthewsoni ja kolleegide ning  Wyarti ja Tallon-Baudry töid. Kokkuvõte nendest artiklitest: lävelähedase stiimuli puhul (kus stiimul vahel teadvustub, vahel mitte) võib teadvustamise / mitteteadvustamise otsustada eesmärkobjektile eelnev võnkuv aktiivsus visuaalses korteksis.